Singapurski botanički vrt
<s>Singapurski botanički vrtovi (malajski: Taman Botanik Singapura ili Kebun Botani Singapura) je 74 ha velik botanički vrt u samom središtu Singapura.</s><s>Ovi vrtovi predstavljaju evoluciju britanskog kolonijalnog tropskog botaničkog vrta koji je postao moderna znanstvena institucija svjetske klase koja se koristi i za očuvanje i obrazovanje.</s><s>Kulturni krajolik uključuje bogatu raznolikost povijesnih obilježja, biljaka i zgrada koje pokazuju razvoj vrta od njegova osnutka 1859. godine.</s><s>Bili su važno središte za znanost, istraživanje i očuvanje biljaka, osobito u vezi s uzgojem gume na plantažama jugoistočne Azije od 1875. god.</s><s>Zbog toga su upisani na UNESCO-v popis mjesta svjetske baštine u Aziji 2015. godine.</s><s>To je jedini botanički vrt na svijetu koji je otvoren za javnost svaki dan od 5 ujutro do ponoći, cijele godine, i to besplatno, s iznimkom Nacionalnog muzeja orhideja.</s>

<s>Znamenitosti</s>

<s>Nacionalni vrt orhideja je glavna atrakcija botaničkih vrtova.</s><s>Na brdovitih 3 ha u središtu vrtova nalazi se kolekcija s preko 1.000 vrsta i 2.000 hibrida orhideja.</s><s>U samom vrtu orhideja nalaze se i druge atrakcije kao što je dvorana Burkill i VIP vrt orhideja je kolonijalni bungalov iz 1886. godine koji je nekada bio upraviteljev dom, a u kojemu su danas izloženi brojni hibridi nazvani po slavnim osobama koje su posjetile vrt.</s><s>Orhidarij je sklonište za entuzijaste orhideja s tropskim okolišem.</s>

<s>Kišna šuma od oko 6 ha je starija od svih ostalih vrtova i jedna je od samo dvije kišne šume u jednom velikom gradu; drugu ima Rio de Janeiro.</s>

<s>Vrt medenjaka se nalazi uz Nacionalni vrt orhideja, a u njemu se nalaze razne vrste iz obitelji Zingiberaceae, Halia restoran, slap i vidikovac.</s>

<s>Botanički centar sadrži obnovljena Tanglin vrata, knjižnicu botanike i hortikulture, Singapurski herbarij, uzgajalište orhideja i obrazovne radionice.</s><s>Zeleni paviljon je prva zgrada sa „zelenim krovom” u Singapuru.</s>

<s>Dječji vrt Jacob Ballas, nazvan po singapurskom filantropu koji je preminuo 2004. god.</s><s>On sadrži prostore za vodene igre, malo igralište, kućice na drveću sa toboganima i labirint.</s>

<s>Izvori</s>

<s>Vanjske veze</s>

<s>Službene stranice  + fotografije  
 My Destination Singapore Video & VT of Botanic Gardens</s>

<s>Botanički vrt
Botanički vrtovi
Botanički vrt</s>

